el el el el el el el el el el el el el el el el el el el el el el el el el el el el el el el el nl el it el en el en el ru el el el el el el el el el el el el el el el el el el el el el el el el el el el el el el el el el el el el el en el el el el el en en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el en el el el el el el el el el el el el el el el el el el el el el el el el el el el el el el el el el el el el en el el el el el el en el en el en el en el en el en el en el en el en el en el en el en el en el en el en el en el en el en el en el en el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el
Το Εθνικό και Καποδιστριακό Πανεπιστήμιο Αθηνών (συντομογραφία: ΕΚΠΑ), το οποίο συνήθως αναφέρεται απλώς και ως Πανεπιστήμιο Αθηνών, αποτελεί ανώτατο εκπαιδευτικό ίδρυμα με έδρα την Αθήνα.
Τα Προπύλαια, το κεντρικό κτίριο του πανεπιστημίου επί της οδού Πανεπιστημίου, όπου σήμερα στεγάζεται η Πρυτανεία του ΕΚΠΑ.
24 Απριλίου 1837, πριν 185 έτη (1837-04-24)
Ιδρύθηκε με νόμο της αντιβασιλείας την 31η Δεκεμβρίου του 1836 (παλαιό ημερολόγιο) που επαναβεβαιώθηκε με βασιλικό διάταγμα του Όθωνα Α΄ της 24ης Απριλίου του 1837[1] και λειτουργεί αδιαλείπτως από τις 3 Μαΐου του 1837. Είναι το δεύτερο σε μέγεθος πανεπιστήμιο της Ελλάδας, μετά το Αριστοτέλειο Πανεπιστήμιο Θεσσαλονίκης, με περισσότερους από 40.000 προπτυχιακούς φοιτητές και περισσότερα από 2.000 άτομα διδακτικού και ερευνητικού προσωπικού.[2][3]
Το Πανεπιστήμιο Αθηνών είναι το παλαιότερο ανώτατο εκπαιδευτικό ίδρυμα της σύγχρονης Ελλάδας και συνεισφέρει σημαντικά στο εκπαιδευτικό και ερευνητικό έργο της χώρας.[4][5][6][7] Είναι επίσης το πρώτο πανεπιστήμιο ολόκληρης της Βαλκανικής Χερσονήσου και της ευρύτερης περιοχής της Ανατολικής Μεσογείου.
Το 2015 το πανεπιστήμιο αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση ως Worthy of merit,[4] ενώ το 2018 το περιοδικό Times Higher Education το κατέταξε στην θέση 501-600 στην παγκόσμια λίστα του.[5]
Το πρώτο διάταγμα για την ίδρυση του πανεπιστημίου εκδόθηκε την 31 Δεκεμβρίου 1836 (12 Ιαν. 1837 με το Νέο Ημερολόγιο), και απόντος του Όθωνα υπογράφεται από τους Άρμανσμπεργκ, Ι. Ρίζο, Κρίστιαν Σμαλτς, Δρόσο Μανσόλα, Α.Γ. Κριεζή, Γ. Λασσάνη. Το διάταγμα όριζε ότι το πανεπιστήμιο θα άρχιζε να λειτουργεί επισήμως την τρίτη ημέρα του Πάσχα του 1837 και ότι θα φέρει την ονομασία "Πανεπιστήμιον του Όθωνος". Θα είχε τέσσερις σχολές, δηλαδή των γενικών επιστημών (φιλοσοφίας, φιλολογίας, μαθηματικών και φυσικών επιστημών κλπ), της θεολογίας, της ιατρικής, και των νομικών και πολιτικών επιστημών.[8] Η ίδρυση του πανεπιστημίου επιβεβαιώθηκε με δεύτερο διάταγμα της 14ης (26) Απριλίου του 1837 που υπέγραψε ο Όθωνας. Εκεί ορίστηκε ως ημέρα έναρξης των εργασιών του η 3 (15) Μαΐου του 1837.[9]
Το Πανεπιστήμιο Αθηνών ονομάσθηκε Οθώνειον Πανεπιστήμιον. Αποτελούσε το πρώτο πανεπιστημιακό ίδρυμα τόσο στο νέο Ελληνικό Κράτος όσο και στην ευρύτερη περιοχή της Ανατολικής Μεσόγειου.[10]
Το νεοσύστατο ίδρυμα συναποτελούσαν οι σχολές Θεολογίας, Νομικής, Ιατρικής και Τεχνών, στο γνωστικό πεδίο της οποίας συγκαταλέγονταν οι Εφαρμοσμένες Επιστήμες και τα Μαθηματικά. Κατά το πρώτο έτος λειτουργίας του, το ίδρυμα στελέχωναν 33 καθηγητές, ενώ μαθήματα παρακολουθούσαν 52 φοιτητές και 75 μη εγγεγραμμένοι ακροατές. Το πανεπιστήμιο στεγάσθηκε αρχικά στην κατοικία του αρχιτέκτονα Σταμάτη Κλεάνθη στην Πλάκα που σήμερα φιλοξενεί το Μουσείο του ιδρύματος. Το Νοέμβριο του 1841 το ίδρυμα μεταστεγάστηκε στο Κεντρικό Κτήριο του Πανεπιστημίου Αθηνών, ένα κτήριο σχεδιασμένο από το Δανό αρχιτέκτονα Χανς Κρίστιαν Χάνσεν και διακοσμημένο από το ζωγράφο Karl Rahl, αποτελώντας την περίφημη "Αθηναϊκή Τριλογία", μαζί με τα κτίρια της Εθνικής Βιβλιοθήκης της Ελλάδος (αριστερά), και εκείνο της Ακαδημίας (δεξιά). Το Πανεπιστήμιο διατήρησε την ονομασία Οθώνειο μέχρι το 1862, χρονιά κατά την οποία ο Όθων αναγκάσθηκε να εγκαταλείψει την Ελλάδα. Στις 20 Οκτωβρίου 1862 το ίδρυμα μετονομάσθηκε σε Εθνικόν Πανεπιστήμιον.[11]
Το Εθνικό και Καποδιστριακό Πανεπιστήμιο Αθηνών σε επιστολικό δελτάριο του 1910
Το σημερινό του όνομα το Πανεπιστήμιο της ελληνικής πρωτεύουσας έλαβε το 1911 χάρη στον Ηπειρώτη ευεργέτη Ιωάννη Δόμπολη (1769-1850), ο οποίος ήταν ένας πλούσιος έμπορος που ζούσε στη Ρωσία. Διέθεσε όλη του την περιουσία στο ελληνικό Δημόσιο με τον όρο ότι το ποσό που θα σχηματιζόταν (στην αυτοκρατορική τράπεζα της Ρωσίας) μαζί με τους τόκους μέχρι το 1906 θα χρησιμοποιούνταν για την ίδρυση και λειτουργία πανεπιστημίου στα Γιάννενα ή στην Αθήνα, που θα ονομαζόταν Καποδιστριακό πανεπιστήμιο, προς τιμή του πρώτου Κυβερνήτη της Ελλάδος, Ιωάννη Καποδίστρια. Το 1911, το Πανεπιστήμιο της Αθήνας, για να κληρονομήσει την τεράστια περιουσία του Δόμπολη, διχοτομήθηκε σε δύο τύποις ανεξάρτητες νομικά οντότητες, το Καποδιστριακόν Πανεπιστήμιον (στο οποίο ανήκαν οι θεωρητικές σχολές) και το Εθνικόν Πανεπιστήμιον (στο οποίο ανήκαν οι θετικές σχολές). Τα δύο νομικά πρόσωπα συγχωνεύθηκαν ξανά με τον οργανισμό του 1932 και το ίδρυμα μετονομάστηκε σε Αθήνησι Εθνικόν και Καποδιστριακόν Πανεπιστήμιον, ονομασία που διατηρεί σχεδόν αναλλοίωτη μέχρι και σήμερα.[12]
Το 1904 η Σχολή των Τεχνών διασπάστηκε σε δύο επιμέρους Σχολές: τη Σχολή Τεχνών και αυτή των Επιστημών. Στη Σχολή Επιστημών συμπεριλαμβάνονταν αρχικά οι Σχολές Μαθηματικών, Φαρμακευτικής και Φυσικής, ενώ το 1911 προστέθηκε σε αυτές και η Σχολή Οδοντιατρικής. Το 1919 συστάθηκε το τμήμα Χημείας και τρία χρόνια αργότερα, το 1922, η Σχολή Φαρμακευτικής μετέπεσε σε αυτόνομο τμήμα. Κατά τη δεκαετία του 1960 έγιναν οι πρώτες ενέργειες με σκοπό την μετεγκατάσταση του πανεπιστημίου και τη συγκέντρωση των δραστηριοτήτων του σε ενιαίο χώρο (Πανεπιστημιούπολη) στη (σημερινή) πυκνοκατοικημένη περιοχή του Ζωγράφου. Σήμερα στην Πανεπιστημιούπολη βρίσκεται η Φιλοσοφική και Θεολογική Σχολή, η Σχολή Θετικών Επιστημών και οι τέσσερις Φοιτητικές Εστίες.
Το 2012, το έμβλημα και ο λογότυπος του Εθνικού και Καποδιστριακού Πανεπιστήμιου Αθηνών άλλαξαν.[13]
Το Πανεπιστήμιο Αθηνών χωρίζεται σε 9 Σχολές και 42 ακαδημαϊκά Τμήματα:[14]
Τμήμα Ιστορίας και Φιλοσοφίας της Επιστήμης (πρώην Τμήμα Μεθοδολογίας, Ιστορίας & Θεωρίας της Επιστήμης)[21]
Τμήμα Τεχνολογιών Ψηφιακής Βιομηχανίας (Ψαχνά)
Τμήμα Αεροδιαστημικής Επιστήμης και Τεχνολογίας (Ψαχνά)
Τμήμα Αγγλικής Γλώσσας και Φιλολογίας[24]
Τμήμα Γαλλικής Γλώσσας και Φιλολογίας[25]
Τμήμα Γερμανικής Γλώσσας και Φιλολογίας[26]
Τμήμα Ιταλικής Γλώσσας και Φιλολογίας[27]
Τμήμα Ισπανικής Γλώσσας και Φιλολογίας[28]
Τμήμα Ρωσικής Γλώσσας και Φιλολογίας και Σλαβικών Σπουδών
Τμήμα Φιλοσοφίας - Παιδαγωγικής και Ψυχολογίας[31] (Βρίσκεται σε μεταβατική λειτουργία)
Τμήμα Κοινωνικής Θεολογίας και Θρησκειολογίας (πρώην Τμήμα Κοινωνικής Θεολογίας)[38]
Σχολή Οικονομικών και Πολιτικών Επιστημών
Τμήμα Πολιτικής Επιστήμης και Δημόσιας Διοίκησης[40]
Τμήμα Τουρκικών και Σύγχρονων Ασιατικών Σπουδών[41]
Τμήμα Επικοινωνίας και Μέσων Μαζικής Ενημέρωσης[42]
Τμήμα Διοίκησης Επιχειρήσεων και Οργανισμών
Τμήμα Διαχείρισης Λιμένων και Ναυτιλίας (Ψαχνά)
Τμήμα Ψηφιακών Τεχνών και Κινηματογράφου (Ψαχνά)
Σχολή Επιστημών της Αγωγής
Παιδαγωγικό Τμήμα Δημοτικής Εκπαίδευσης[43]
Τμήμα Εκπαίδευσης και Αγωγής στην Προσχολική Ηλικία[44]
Σχολή Επιστήμης Φυσικής Αγωγής και Αθλητισμού
Τμήμα Επιστήμης Φυσικής Αγωγής και Αθλητισμού[45]
Σχολή Αγροτικής Ανάπτυξης, Διατροφής και Αειφορίας (Ψαχνά)
Τμήμα Αγροτικής Ανάπτυξης, Αγροδιατροφής και Διαχείρισης Φυσικών Πόρων
Αγροτικής Ανάπτυξης, Διατροφής & Αειφορίας
Οικονομικών και Πολιτικών Επιστημών
Επιστήμης Φυσικής Αγωγής και Αθλητισμού
Αγροτικής Ανάπτυξης, Διατροφής & Αειφορίας
Η έρευνα στο Πανεπιστήμιο Αθηνών είναι στενά συνδεδεμένη με την έρευνα που διεξάγεται σε νοσοκομεία και ερευνητικά κέντρα σε ολόκληρη τη μητροπολιτική περιοχή, όπως για παράδειγμα στο Ινστιτούτο «Δημόκριτος», στο Εθνικό Ίδρυμα Ερευνών, στο Εθνικό Αστεροσκοπείο Αθηνών και στο Ελληνικό Ινστιτούτο Παστέρ. Ένα μεγάλο μέρος των επιστημονικών συγγραμμάτων και μελετών της Ελλάδας προήλθε από την έρευνα που διεξάγεται στο ΕΚΠΑ και συνεργαζόμενους οργανισμούς.[46][47][48]
Η βιβλιοθήκη της Σχολής Θετικών Επιστημών καλύπτει όλη την ακαδημαϊκή κοινότητα του Πανεπιστημίου (εκπαιδευτικό προσωπικό, φοιτητές κ.λπ.) καθώς και τους υπόλοιπους ερευνητές (εξωτερικοί χρήστες) που την επισκέπτονται λόγω των ενδιαφερόντων τους στις Θετικές Επιστήμες. Κύριος σκοπός της και αποστολή της είναι να προβάλει το έργο του Πανεπιστημίου και να υποστηρίζει τις εκπαιδευτικές διαδικασίες και τις πληροφοριακές ανάγκες των χρηστών της, μέσω υπηρεσιών και πηγών πληροφόρησης που παρέχει.
Το γνωστικό αντικείμενο της συλλογής εστιάζεται σε θέματα των μαθημάτων που διδάσκονται στη Σχολή, βάσει των προγραμμάτων σπουδών όπως Βιολογία, Γεωλογία, Μαθηματικά, Πληροφορική, Φυσική, Χημεία κ.ά. Η συλλογή είναι ανοικτής πρόσβασης στην αίθουσα του βιβλιοστασίου. περιλαμβάνει όμως και συλλογή κλειστής πρόσβασης, όπου οι χρήστες έχουν πρόσβαση έπειτα από συνεννόηση με το προσωπικό της βιβλιοθήκης και αποτελείται από σπάνιο και πολύτιμο υλικό που βρίσκεται σε μία ειδικά διαμορφωμένη αίθουσα.[49]
Η βιβλιοθήκη Επιστημών Υγείας, ιδρύθηκε το 1996 με πρώτο Πρόεδρο της Εφορίας τον Καθηγητή Φαίδωνα Φέσσα. Η συλλογή της εξυπηρετεί και καλύπτει τα γνωστικά αντικείμενα που θεραπεύουν οι Σχολές Υγείας όπως Ιατρική, Νοσηλευτική, Οδοντιατρική, Ανατομία, Φαρμακολογία, Μικροβιολογία, Ανοσολογία, Κλινική Παθολογία κ.ά.
Αποτελείται από 14.000 τόμους ελληνικών και ξενόγλωσσων βιβλίων, 279 τίτλους έντυπων περιοδικών καθώς και συλλογή σπάνιων και παλαιών βιβλίων που αποτελούν τη συλλογή του Παπουλάκειου Σπουδαστηρίου και φυλάσσεται στο χώρο του βιβλιοστασίου, ο οποίος είναι κλειστής πρόσβασης για τους χρήστες.[50]
Το κτίριο της Νομικής Σχολής του Πανεπιστημίου.
Η Πανεπιστημιούπολη Ζωγράφου περιλαμβάνει τις κύριες κτιριακές εγκαταστάσεις του ιδρύματος.
Το κτίριο της Πανεπιστημιακής Λέσχης στην οδό Ιπποκράτους, που θεμελιώθηκε το 1927. Στο κτήριο λειτουργούν η Υγειονομική Υπηρεσία, το Τμήμα Σίτισης Φοιτητών, τα φοιτητικά αναγνωστήρια και ο Πολιτιστικός Όμιλος Φοιτητών του Πανεπιστημίου Αθηνών (ΠΟΦΠΑ).[51][52]
Γεώργιος Παπανικολάου, Ιατρός, Βιολόγος
Κωνσταντίνος Σ. Κόντος, Γλωσσολόγος και Φιλόλογος
Ελένη Γλύκατζη - Αρβελέρ
Αρχιεπίσκοπος Κύπρου Μακάριος Γ΄
Το Πανεπιστήμιο Αθηνών διοργανώνει κάθε έτος (σε συνεργασία με τη γραμματεία του Πανεπιστημιακού γυμναστηρίου των Ιλισίων) πρωταθλήματα ποδοσφαίρου και καλαθοσφαίρισης, στα οποία λαμβάνουν μέρος αντιπροσωπευτικές ομάδες αθλητών-φοιτητών, από τις σχολές και τα τμήματα που ανήκουν στο δυναμικό του ΕΚΠΑ.
Φάση από τον Τελικό αγώνα του 1988.[σημ. 1]
Το Πανεπιστημιακό πρωτάθλημα ποδοσφαίρου είναι αθλητική διοργάνωση υπό την αιγίδα του ΕΚΠΑ σε συνεργασία με το Πανεπιστημιακό γυμναστήριο, το οποίο φέρει την ευθύνη της διεξαγωγής του.
Δικαίωμα να λάβουν μέρος έχουν μόνο εν ενεργεία φοιτητές των πανεπιστημιακών σχολών και τμημάτων, στους οποίους παρέχονται αγωνιστικά δελτία σφραγισμένα και υπογεγραμμένα από τη γραμματεία του γυμναστηρίου. Η τελευταία φέρει και το βάρος του καθορισμού του προγράμματος αγώνων, εξασφάλισης αγωνιστικών χώρων και διαιτητών, οι οποίοι επίσης προέρχονται από την φοιτητική ή ακαδημαϊκή κοινότητα. Στον τελικό αγώνα για τον τίτλο της αγωνιστικής περιόδου 2018-19 αναμετρήθηκαν οι ομάδες της Νομικής και της Ιατρικής Σχολής[54]. Νικήτρια αναδείχτηκε η Νομική, με 4-2 στα πέναλτι (κανονικός αγώνας και παράταση 0-0).
Ανώτατα Εκπαιδευτικά Ιδρύματα στην Ελλάδα
↑ Φάση από τον Τελικό αγώνα του 1988, μεταξύ Οδοντιατρικής (με τα κόκκινα-άσπρα) και Μαθηματικού (1-0 υπέρ της πρώτης) που διεξήχθη στο γήπεδο της Εγγύς Ανατολής.
↑ «Διάταγμα περί συστάσεως του πανεπιστημίου». Εφημερίς της Κυβερνήσεως του Βασιλείου της Ελλάδος: σελ. 62. 24 Απριλίου 1837. https://www.uoa.gr/fileadmin/user_upload/content_files/FEK16_1837.pdf.
↑ «Πανεπιστήμιο Αθηνών - Έκθεση Εξωτερικής Αξιολόγησης» (PDF). https://modip.uoa.gr/.  Εξωτερικός σύνδεσμος στο |publisher= (βοήθεια)
↑ «ΕΚΠΑ - Έκθεση Εσωτερικής Αξιολόγησης 2015 (περίληψη)» (PDF). modip.uoa.gr. Αρχειοθετήθηκε από το πρωτότυπο (PDF) στις 12 Ιανουαρίου 2018. Ανακτήθηκε στις 19 Φεβρουαρίου 2018.
↑ 4,0 4,1 «Έκθεση Εξωτερικής Ιδρυματικής Αξιολόγησης Πανεπιστημίου Αθηνών» (στα Αγγλικά). www.adip.gr. 2015.  "The EEC’s assessment is that UOA is worthy of merit. We conclude by pointing out that the recommendations indicated in our report are intended as ways to improve an already excellent Institution. The culture of excellence in research and teaching that the Institution has established for itself was appreciated by every member of the EEC."
↑ 5,0 5,1 «(THE) Κατάταξη Πανεπιστημίων - ΕΚΠΑ» (στα αγγλικά). Times Higher Education (THE). 2017-09-18. https://www.timeshighereducation.com/world-university-rankings/national-and-kapodistrian-university-athens.
↑ «(QS) Κατάταξη Πανεπιστημίων - ΕΚΠΑ» (στα αγγλικά). QS World University Rankings. 2017-09-01. https://www.topuniversities.com/universities/national-kapodistrian-university-athens.
↑ «(ARWU) Κατάταξη Πανεπιστημίων - ΕΚΠΑ» (στα αγγλικά). ARWU Rankings. 2017-09-01. Αρχειοθετήθηκε από το πρωτότυπο στις 2018-02-21. https://web.archive.org/web/20180221154218/http://www.shanghairanking.com/World-University-Rankings/National-and-Kapodistrian-University-of-Athens.html. Ανακτήθηκε στις 2018-02-19.
↑ «ΦΕΚ A 86/1836». Εφημερίδα της Κυβερνήσεως. 31 Δεκεμβρίου 1836.
↑ «ΦΕΚ A 16/1837». Εφημερίδα της Κυβερνήσεως. 24 Απριλίου 1837.
↑ «Ίδρυση Πανεπιστημίου στην Ελλάδα». UoA.
↑ Μπουζάκης, Σήφης (2006). Η πανεπιστημιακή εκπαίδευση στην Ελλάδα: (1836-2005): τεκμήρια ιστορίας. Gutenberg. σελ. 146. ISBN 978-960-01-1045-6.
↑ «Ιστορία του Εθνικού και Καποδιστριακού Πανεπιστημίου Αθηνών». UoA.
↑ Το «νέο πρόσωπο» του Πανεπιστημίου Αθηνών uoa.gr
↑ «Σχολές και Τμήματα Πανεπιστημίου Αθηνών». UοΑ.
↑ «Τμήμα Μαθηματικών - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Φυσικής - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Χημείας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Βιολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Γεωλογίας και Γεωπεριβάλλοντος - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Πληροφορικής και Τηλεπικοινωνιών - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Ιστορίας και Φιλοσοφίας της Επιστήμης (πρώην Τμήμα Μεθοδολογίας Ιστορίας & Θεωρίας της Επιστήμης) - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Φιλολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Ιστορίας και Αρχαιολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Αγγλικής Γλώσσας και Φιλολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Γαλλικής Γλώσσας και Φιλολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Γερμανικής Γλώσσας και Φιλολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Ιταλικής Γλώσσας και Φιλολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Ισπανικής Γλώσσας και Φιλολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Θεατρικών Σπουδών - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Μουσικών Σπουδών - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Φιλοσοφίας, Παιδαγωγικής και Ψυχολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Ιατρικής - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Φαρμακευτικής - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Οδοντιατρικής - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Νοσηλευτικής - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Νομικής - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Θεολογίας - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Κοινωνικής Θεολογίας και Θρησκειολογίας (πρώην Τμήμα Κοινωνικής Θεολογίας) - Έκθεση Εξωτερικής Αξιολόγησης ΑΔΙΠ» (PDF) (στα Αγγλικά).
↑ «Τμήμα Οικονομικών Επιστημών - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Πολιτικής Επιστήμης και Δημόσιας Διοίκησης - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Τουρκικών και Σύγχρονων Ασιατικών Σπουδών - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Επικοινωνίας και Μέσων Μαζικής Ενημέρωσης - Έκθεση Εξωτερικής Αξιολόγησης ΑΔΙΠ» (PDF) (στα Αγγλικά).
↑ «Παιδαγωγικό Τμήμα Δημοτικής Εκπαίδευσης - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Εκπαίδευσης και Αγωγής στην Προσχολική Ηλικία - Έκθεση Εξωτερικής Αξιολόγησης ΑΔΙΠ» (PDF).
↑ «Τμήμα Επιστήμης Φυσικής Αγωγής και Αθλητισμού - Έκθεση Εξωτερικής Αξιολόγησης ΑΔΙΠ» (PDF).
↑ «Ελληνικές Επιστημονικές Δημοσιεύσεις 2000-2014 (Web of Science)». Εθνικό Κέντρο Τεκμηρίωσης.
↑ «Ελληνικές Επιστημονικές Δημοσιεύσεις 1998-2012 (Scopus)». Εθνικό Κέντρο Τεκμηρίωσης.
↑ «Έρευνα στο Πανεπιστημίο Αθηνών». UoA.
↑ «Πανεπιστημιακή Λέσχη 80 χρόνια προσφοράς στους φοιτητές». Το Καποδιστριακό (kapodistriako.uoa.gr). 2002-04-15. Αρχειοθετήθηκε από το πρωτότυπο στις 2012-03-18. https://web.archive.org/web/20120318204018/http://kapodistriako.uoa.gr/stories/004_th_01/. Ανακτήθηκε στις 2010-06-05.
↑ «Παροχές και Δραστηριότητες». uoa.gr. Ανακτήθηκε στις 23 Δεκεμβρίου 2010.
↑ «Γιώργης Μανουσάκης». www.giorgismanousakis.gr. Ανακτήθηκε στις 26 Οκτωβρίου 2016.
↑ "Τελικός Πρωταθλήματος Ποδοσφαίρου ΕΚΠΑ" Ανακτήθηκε στις 1/10/2019
↑ "H ποδοσφαιρική ομάδα της Οδοντιατρικής Σχολής, Πρωταθλήτρια Ποδοσφαίρου του ΕΚΠΑ για το 2014" Ανακτήθηκε στις 11/5/2020
↑ "Η ομάδα ποδοσφαίρου της Οδοντιατρικής Σχολής πρωταθλήτρια ΕΚΠΑ για το 2017-18" Ανακτήθηκε στις 1/10/2019
Κωνσταντίνος Κριμπάς, «Η Ανώτατη παιδεία», Ιστορία του Νέου Ελληνισμού 1770-2000, τόμος 7 Ο Μεσοπόλεμος 1922-1940. Από την Αβασίλευτη Δημοκρατία στη Δικτατορία της 4ης Αυγούστου, εκδόσεις Ελληνικά Γράμματα, Αθήνα, 2003, σελίδες 185-196
Τα Wikimedia Commons έχουν πολυμέσα σχετικά με το θέμα
Εθνικό και Καποδιστριακό Πανεπιστήμιο Αθηνών
Επίσημη ιστοσελίδα (Ελληνικά) (Αγγλικά)
Στη Βικιθήκη υπάρχει υλικό που έχει σχέση με το θέμα: Διατάγματα για την ίδρυση του πανεπιστημίου το 1837.
Κιμουρτζής, Παναγιώτης· Μανδυλαρά, Άννα. «Συμβολισμοί και κρατική εξουσία: Τελετές του Πανεπιστημίου Αθηνών κατά την οθωμανική περίοδο».
«Ενιαίος Διαδικτυακός Τόπος για την Ιστορία του Ε.Κ.Π.Α.». 1 Απριλίου 2012. Αρχειοθετήθηκε από το πρωτότυπο στις 1 Απριλίου 2012. Ανακτήθηκε στις 10 Οκτωβρίου 2019.
Αναδρομή στην ίδρυση του πρώτου Ελληνικού Πανεπιστημίου και την ιστορία του Πανεπιστημίου Αθηνών (Αρχείο ντοκιμαντέρ της ΕΡΤ)